Toshkent shahrida Bobur ko‘chasidagi yangi qurilgan yo‘l o‘tkazgichning o‘rnida bo‘lgan eski ko‘prik harakatlanish uchun yopildi. Poytaxt hokimligi xabariga ko‘ra, ushbu yo‘l o‘tkazgichni rekonstruksiya qilish ishlari doirasida avvalgi ko‘prik avtotransport harakati uchun yopilgan. Bundan maqsad, ishlar doirasida aholi xavfsizligini ta’minlashdan iborat. Shu sababli, ishlar yakuniga qadar tirbandliklarning oldini olish uchun haydovchilardan aylanma yo‘llardan foydalanish so‘ralgan.